CELEX: 62020CN0215
Language: fi
Date: 2020-05-19 00:00:00
Title: Asia C-215/20: Ennakkoratkaisupyyntö, jonka Verwaltungsgericht Wiesbaden (Saksa) on esittänyt 19.5.2020 – JV v. Saksan valtio

24.8.2020   
            
            
               FI
            
            
               Euroopan unionin virallinen lehti
            
            
               C 279/27
            
         
      Ennakkoratkaisupyyntö, jonka Verwaltungsgericht Wiesbaden (Saksa) on esittänyt 19.5.2020 – JV v. Saksan valtio
      (Asia C-215/20)
      (2020/C 279/39)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Verwaltungsgericht Wiesbaden
      
         Pääasian asianosaiset
      
      
         Kantaja: JV
      
         Vastaaja: Saksan valtio
      
         Ennakkoratkaisukysymykset
      
      
                  1)
               
               
                  Onko matkustajarekisteritietojen (PNR) käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten 27.4.2016 annettu Euroopan parlamentin ja neuvoston direktiivi (EU) 2016/681 (1) (jäljempänä PNR-direktiivi), jonka nojalla lentoliikenteen harjoittajien on toimitettava laajoja rekisteritietoja poikkeuksetta kaikista matkustajista jäsenvaltioiden perustamille matkustajatietoyksiköille, joissa näitä tietoja verrataan perusteetta ja automaattisesti tietokantoihin ja malleihin ja joissa ne säilytetään viiden vuoden ajan, perusoikeuskirjan ja erityisesti sen 7, 8 ja 52 artiklan mukainen, kun otetaan huomioon PNR-direktiivin tarkoitus sekä täsmällisyyttä ja oikeasuhteisuutta koskevat vaatimukset?
               
            
                  2)
               
               
                  Erityisesti:
                  
                              a)
                           
                           
                              Onko PNR-direktiivin 3 artiklan 9 alakohta, luettuna yhdessä PNR-direktiivin liitteen II kanssa, siltä osin kuin siinä säädetään, että ”vakavan rikollisuuden” käsitteellä tarkoitetaan liitteessä II lueteltuja tekoja, joista voidaan määrätä vapaudenmenetyksen käsittävä rangaistus tai turvaamistoimenpide, jonka enimmäiskesto on jäsenvaltion kansallisen oikeuden mukaan vähintään kolme vuotta, riittävän täsmällisyyden ja oikeasuhteisuuden vaatimuksen kannalta yhteensopiva perusoikeuskirjan 7 ja 8 artiklan kanssa?
                           
                        
                              b)
                           
                           
                              Ovatko toimitettavia matkustajarekisteritietoja (jäljempänä PNR-tiedot), siltä osin kuin ne koskevat nimien (PNR-direktiivin 8 artiklan 1 kohdan ensimmäinen virke, luettuna yhdessä PNR-direktiivin liitteessä I olevan 4 kohdan kanssa), kanta-asiakastietojen (PNR-direktiivin 8 artiklan 1 kohdan ensimmäinen virke, luettuna yhdessä PNR-direktiivin liitteessä I olevan 8 kohdan kanssa) ja vapaassa tekstikentässä olevien yleisten huomautusten (PNR-direktiivin 8 artiklan 1 kohdan ensimmäinen virke, luettuna yhdessä PNR-direktiivin liitteessä 1 olevan 12 kohdan kanssa) toimittamista, koskevat säännökset riittävän täsmällisiä oikeuttaakseen puuttumisen perusoikeuskirjan 7 ja 8 artiklassa vahvistettuihin perusoikeuksiin?
                           
                        
                              c)
                           
                           
                              Onko perusoikeuskirjan 7 ja 8 artiklan sekä PNR-direktiivin tavoitteen kanssa yhteensopivaa se, että matkustajatietojen lisäksi kerätään tietoja, jotka koskevat kolmansia, kuten matkatoimisto/matkatoimistovirkailija (PNR-direktiivin liitteessä I oleva 9 kohta), alaikäisten huoltajina olleet henkilöt (PNR-direktiivin liitteessä I oleva 12 kohta) ja matkakumppanit (PNR-direktiivin liitteessä I oleva 17 kohta)?
                           
                        
                              d)
                           
                           
                              Onko PNR-direktiivi, siltä osin kuin sen nojalla toimitetaan, käsitellään ja säilytetään alaikäisiä matkustajia koskevia PNR-tietoja, perusoikeuskirjan 7, 8 ja 24 artiklan mukainen?
                           
                        
                              e)
                           
                           
                              Onko PNR-direktiivin 8 artiklan 2 kohta, luettuna yhdessä PNR-direktiivin liitteessä I olevan 18 kohdan kanssa, jonka mukaan lentoliikenteen harjoittajat toimittavat matkustajan ennakkotiedot (Advance Passenger Information, jäljempänä API-tiedot) jäsenvaltioiden matkustajatietoyksiköille myös siltä osin kuin kyseiset tiedot vastaavat PNR-tietoja, perusoikeuskirjan 8 ja 52 artiklan mukainen?
                           
                        
                              f)
                           
                           
                              Onko PNR-direktiivin 6 artiklan 4 kohta oikeudellisena perustana niiden kriteerien (niin kutsuttujen mallien) määrittämiselle, joihin rekisteritietoja verrataan, riittävä laissa säädetty oikeuttava peruste perusoikeuskirjan 8 artiklan 2 kohdassa ja 52 artiklassa sekä SEUT 16 artiklan 2 kohdassa tarkoitetulla tavalla?
                           
                        
                              g)
                           
                           
                              Rajoitetaanko PNR-direktiivin 12 artiklassa perusoikeuskirjan 7 ja 8 artiklaan puuttuminen täysin välttämättömään silloinkin, kun toimitettuja tietoja säilytetään jäsenvaltioiden matkustajatietoyksiköissä viiden vuoden ajan?
                           
                        
                              h)
                           
                           
                              Tarkoittaako PNR-direktiivin 12 artiklan 2 kohdassa säädetty tunnistamisen mahdollistavien tiedonosien erottaminen henkilötietojen rajoittamista siihen, mikä on tarpeellista perusoikeuskirjan 8 artiklassa ja 52 artiklassa tarkoitetulla tavalla, vaikka kyse on yksinomaan pseudonymisoinnista, joka voidaan kumota koska tahansa?
                           
                        
                              i)
                           
                           
                              Onko perusoikeuskirjan 7, 8 ja 47 artiklaa tulkittava siten, että niissä edellytetään, että matkustajille, joita koskevat tiedot luovutetaan kokonaisuudessaan (PNR-direktiivin 12 artiklan 3 kohta), annetaan siitä tieto ja että heille näin ollen annetaan mahdollisuus saattaa asia tuomioistuimen tutkittavaksi?
                           
                        
            
                  3)
               
               
                  Onko PNR-direktiivin 11 artikla, siltä osin kuin siinä sallitaan PNR-tietojen siirto kolmansiin maihin, joissa ei ole riittävää tietosuojan tasoa, perusoikeuskirjan 7 ja 8 artiklan mukainen?
               
            
                  4)
               
               
                  Tarjoaako PNR-direktiivin 6 artiklan 4 kohdan neljäs virke riittävän suojan silloin, kun käsittely koskee erityisiä henkilötietoryhmiä luonnollisten henkilöiden suojelusta henkilötietojen käsittelyssä sekä näiden tietojen vapaasta liikkuvuudesta ja direktiivin 95/46/EY kumoamisesta 27.4.2016 annetun Euroopan parlamentin ja neuvoston asetuksen (EU) 2016/679 (2) (jäljempänä tietosuoja-asetus) 9 artiklassa ja luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta 27.4.2016 annetun Euroopan parlamentin ja neuvoston direktiivin (EU) 2016/680 (3) (jäljempänä direktiivi 2016/680) 10 artiklassa tarkoitetulla tavalla, mikäli yleisille huomautuksille (PNR-direktiivin liitteessä I oleva 12 kohta) varattuun kenttään merkitään esimerkiksi ateriatoiveita, joiden perusteella voidaan tehdä johtopäätöksiä tällaisista erityisistä henkilötietoryhmistä?
               
            
                  5)
               
               
                  Onko tietosuoja-asetuksen 13 artiklan mukaista se, että lentoliikenteen harjoittajien internetsivuilla ilmoitetaan matkustajille ainoastaan kansallinen täytäntöönpanolaki (käsiteltävässä asiassa laki matkustajarekisteritietojen käsittelystä direktiivin (EU) 2016/681 täytäntöön panemiseksi (Gesetz über die Verarbeitung von Fluggastdaten zur Umsetzung der Richtlinie (EU) 2016/681, Fluggastdatengesetz (6.6.2017, BGBl. I, s. 1484), jäljempänä FlugDaG)?
               
            
         (1)  EUVL 2016, L 119, s. 132.
      
         (2)  EUVL 2016, L 119 s. 1.
      
         (3)  EUVL 2016, L 119 s. 89.